૧૯૩૦થી રા. સ્વ. સંઘે સમાજજીવનમાં સક્રિય લોકોને પોતાના વિભિન્ન કાર્યક્રમોમાં બોલાવવાનો ઉપક્રમ શ કર્યો છે. ભારતના પૂર્વ ઉપરાષ્ટ્રપતિ ડૉ. ઝાકીર હુસેન, લોકનાયક જયપ્રકાશજી, જનરલ કરિઅપ્પા, પ્રથમ પ્રતિબંધ પછી વિભિન્ન રાજ્યોમાં પ. પૂ. શ્રી ગુરુજીના સ્વાગત કાર્યક્રમોમાં આંધ્રપ્રદેશના કોંગ્રેસી આગેવાનો ટી. એસ. પ્રકાશમ્, આચાર્ય રંગા, પટ્ટાભિ સીતારામૈયા, તામિલનાડુના ન્યાયપાલ કાન્નાટ, ઑલ ઇન્ડિયા લો રિપોર્ટના સૂત્રધાર કે.એન. અણ્ણાજી, જનાધિકાર પ્રવર્તક ટી.આર. વેંકટરામન શાસ્ત્રી જેવાં અસંખ્ય વિશેષ વ્યક્તિઓ સંઘના સ્વયંસેવક ન હોવા છતાં સંઘકાર્યનો નિકટથી અનુભવ મેળવવા કાર્યક્રમોમાં આવી સંઘકાર્યની પ્રશંસા કરી છે. વૈચારિક અસ્પૃશ્યતાના સૂત્રધાર વર્તમાન કોંગ્રેસી નેતાઓએ તેમના જ પક્ષના ખ્યાતનામ નેતાઓના સંઘ માટેના અભિગમને સમજી અને આચરણમાં મૂકવાની આવશ્યકતા છે.